Germania și Franța au abandonat discuțiile privind reforma OMS, fiind nemulţumite că SUA încearcă să conducă negocierile.
Franța și Germania sunt supărate că SUA încearcă să conducă negocierile privind reforma OMS. "Nimeni nu vrea să fie târât într-un proces de reformă şi să primească o schiță din partea unei ţări care tocmai a plecat din OMS", a declarat un oficial european. La sfârşitul lunii mai, Donald Trump a anunţat că SUA vor încheia relaţia cu OMS din motiv că a gestionat prost pandemia și a fost apropiată de China.
Franța și Germania au părăsit discuțiile privind reformarea Organizației Mondiale a Sănătății, frustrată de încercările SUA de a conduce negocierile, în ciuda deciziei sale de a părăsi OMS, au declarat trei oficiali pentru Reuters. Decizia celor două
țări ar însemna un pas înapoi pentru Donald Trump, întrucât Washingtonul, care deţine preşedinţia rotativă a G7, a sperat
să emită în septembrie o foaie de parcurs pentru o reformare amplă a OMS, cu
două luni înainte de alegerile prezidenţiale americane.La sfârşitul lunii mai,
preşedintele Donald Trump a anunţat că Statele Unite vor încheia relaţia cu
Organizaţia Mondială a Sănătăţii, din cauza ineficienţei OMS în gestionarea
pandemiei. "Dat fiind că au eşuat în efectuarea reformelor cerute şi
foarte mult necesare, vom încheia astăzi relaţia noastră cu Organizaţia
Mondială a Sănătăţii şi vom redirecţiona fondurile spre alte nevoi de sănătate
mondiale, care le merită", a declarat atunci Donald Trump.Totodată, președintele american
a spus că OMS este prea apropiată de China. Acuzațiile au fost respinse de
organizație."Nimeni nu vrea să fie târât
într-un proces de reformă şi să primească o schiță din partea unei ţări care
tocmai a plecat din OMS", a declarat un oficial european implicat în discuţii.Un purtător de cuvânt al
guvernului britanic a refuzat să comenteze situaţia, dar a adăugat că Marea
Britanie susţine OMS şi cere o reformă a organizaţiei "pentru a-i fi asigurată
flexibilitatea şi capacitatea de reacţie".Unii europeni consideră că criticile lui Trump faţă de OMS reprezintă o tentativă a SUA de a distrage atenţia de la gestionarea epidemiei COVID-19, înainte de alegerile prezidenţiale americane, iar legăturile Berlinului cu Washingtonul au fost tensionate de decizia anunţată în iulie de Washington, de a retrage mii de soldaţi din Germania.